Ismaning

Ismaning (tidligere: Yserrain)  er en kommune  i Landkreis München (Oberbayern),  i den tyske delstat Bayern. 

Byen ligger cirka syv kilometer nordøst for München på høyre bredd av elven Isar. Den var opprinnelig en landbrukskommune, men siden midten av 1990-årene er den blitt kjent som en medieby. Nordøst for byen har det siden 1932 ligget et sendeanlegg for Bayerischer Rundfunk. Mot sør ligger Medieparken  med Deutsches Sportfernsehen, Gong-forlaget og den private radiosender Antenne Bayern. Ismaning er medlem av Nordallianz.

Nabokommuner 
Mot nord og øst danner Ismaning Münchens grense. Kommunen grenser mot nord til kommunene Eching og Hallbergmoos (begge i Landkreis Freising), mot øst til kommunene  Moosinning og Finsing (begge i  Landkreis Erding), mot sør til Aschheim og Unterföhring (begge Landkreis München) og mot vest til byene München og Garching bei München (den siste likeledes i Landkreis München).

Historie

Kronologi 
 6./7. århundre: første bajuvariske bosetning.
 809: første nevnelse i urkunde, vedrørende en rettsstrid meglet av biskop Atto.
 1319: Salg av landsbyene Ismaning, Unterföhring, Oberföhring, Englschalking og Daglfing til Hochstift Freising av hertug av Bayern og senere tyske keiser Ludvig av Bayern for «hundert March lotrings silber». Dermed oppstod grevskapet på Yserrain som eget herrskapsområde for biskopene av Freising.
 I 1530 lar biskop Philipp av Freising av haushaimerne, en domherreslekt fra Freising lar på sitt land bygge et  renessanseslott med fire tårn. Grevskapet Yserrain blir nå til riksgrevskapet Ismaning.
 I 1632, inder trettiårskrigen plyndrer og brenner svenske styrker i Ismaning. Over halvparten av innbyggerne dør i den påfølgende pestepidemien.
 1678–1685: Bygging av den barokke Johanniskirche.
 1716–1724: Barokk omgjøring av slottet i Ismaning under fyrstbiskop Johann Franz Eckher med strek medvirking fra Johann Baptist Zimmermann.

 1802–1803 avslutter sekulariseringen den nesten 500 år lange era under Freisings fyrstbiskoper; Hochstift Freising ble oppløst, Ismaning tilfalt kurfyrstedømmet Bayern. Slottet og dens innretninger blir delvis ødelagt.
 I 1816 overtar Napoleons stesønn Eugène de Beauharnais og hans hustru Auguste Amalie, datter av den bayerske kong Maximilian I, slottet Ismaning og lar Leo von Klenze omgestalte det i klassisistisk ånd.
 I 1851 døde Auguste Amalie. Slottet skifter eiere flere ganger.
 1899–1919: Slottet var byen Münchens eiendom.
 1932: Radisenderen Ismaning innvies.
 26.–28. april 1945: Oppstanden Freiheitsaktion Bayern (FAB)
 I 1983 rives sendetårnet.

Litteratur 
 Therese Risinger: Ismaning – Geschichte eines Dorfes. Ismaning 2004, eine ausführlich recherchierte Dokumentation dieses Ortes.

Referanser

Eksterne lenker 
 

Byer i Bayern
Kommuner i Bayern
Bosetninger første gang omtalt i 809